אוטיס רדינג

אוטיס ריי רדינג, ג'וניור (באנגלית: Otis Ray Redding, Jr;‏ 9 בספטמבר 1941 – 10 בדצמבר 1967) היה זמר נשמה אמריקאי. נודע בזכות שירו המפורסם "Sittin' on the Dock of the Bay". נחשב לאחד מזמרי הנשמה החשובים בשנות ה-60 והשפיע על התפתחות המוזיקה השחורה בסגנונות גוספל פאנק (Funk), רית'ם אנד בלוז ומוזיקת נשמה עמוקה. רדינג נולד בדוסון שבג'ורג'יה. בגיל חמש עבר עם משפחתו למייקון שבג'ורג'יה, שם הוא שר במקהלת הכנסייה. ב-1960 החל לפתח קריירה מוזיקלית מקצועית לצידו של גיטריסט הבלוז ג'וני ג'נקינס, תחת השם "Otis and The Shooters". הוא הוחתם לחברת-בת של אטלנטיק רקורדס, סטאקס רקורדס. ב-1965 כתב והקליט את השיר "Respect" כשיר התרברבות גברי. ב-1967 ביקש המפיק ג'רי וקסלר מארית'ה פרנקלין לשיר את השיר כחלק מניסיונו לשנות את תדמיתה ולהפוך אותה לזמרת נשמה. השיר בביצועה היה ללהיט של שחרור והעצמה נשית, זכה בשלושה פרסי גראמי, נכלל באוסף ספריית הקונגרס, ונבחר במקום החמישי בין "500 השירים הטובים ביותר של כל הזמנים" של המגזין "רולינג סטון". המגזין "רולינג סטון" דירג את אוטיס במקום ה-8 ברשימת 100 הזמרים הגדולים בכל הזמנים. אוטיס רדינג נהרג בהתרסקות מטוס לאגם מונונה במדיסון שבוויסקונסין, יחד עם עוד שישה אנשים, מהם ארבעה מחברי להקתו The Bar-Kays (שניים מחברי הלהקה ניצלו). הדבר קרה יומיים לאחר שהקליט את הלהיט Sittin' on the Dock of the Bay. מיד לאחר מותו הגיע השיר למקום הראשון במצעד הפזמונים הכללי של בילבורד. בשנת 1991 הוזכר, לצד וילסון פיקט, בסרט "הקומיטמנטס", כאחד מאבות מוזיקת הנשמה, ושיריו "(Mr Pitiful", "Try a Little Tenderness", "Hard to Handle", "Fa Fa Fa Fa Fa (Sad Song" ו-"I've Got Dreams to Remember" זכו לביצועים חדשים ונחשפו לקהל שלא הכיר אותו בשעתו. רדינג יקבל לאחר מותו כוכב על שדרת הכוכבים של הוליווד ב-4 באוקטובר 2024. באוקטובר 2024, פורסם כי ג'ון בויגה ודניאל דדויילר יגלמו את רדינג ואשתו זלמה רדינג בסרט ביוגרפי בשם "Otis & Zelma". הסרט יעסוק בחייו של רדינג, ויתמקד בסיפור האהבה והנחישות של זלמה רדינג לשמר את המורשת המוזיקלית של אוטיס ב-56 השנים שלאחר מותו. הסרט זוכה לתמיכה מלאה מצד זלמה רדינג ועזבונו של רדינג. 1964 Pain In My Heart 1965 The Great Otis Redding Sings Soul Ballads 1965 Otis Blue: Otis Redding Sings Soul 1966 The Soul Album 1966 Complete & Unbelievable: The Otis Redding Dictionary of Soul 1967 King & Queen (עם קרלה תומאס) אלבומי סטודיו שיצאו לאחר מותו: 1968 The Dock Of The Bay 1968 The Immortal Otis Redding 1969 Love Man 1970 Tell The Truth מדיה וקבצים בנושא אוטיס רדינג בוויקישיתוף אתר האינטרנט הרשמי של אוטיס רדינג אוטיס רדינג, ברשת החברתית פייסבוק אוטיס רדינג, ברשת החברתית אקס (טוויטר) אוטיס רדינג, ברשת החברתית אינסטגרם אוטיס רדינג, סרטונים בערוץ היוטיוב אוטיס רדינג, במסד הנתונים הקולנועיים IMDb (באנגלית) אוטיס רדינג, באתר Rotten Tomatoes (באנגלית) אוטיס רדינג, באתר אפל מיוזיק (באנגלית) אוטיס רדינג, באתר ספוטיפיי אוטיס רדינג, באתר סאונדקלאוד (באנגלית) אוטיס רדינג, באתר Last.fm (באנגלית) אוטיס רדינג, באתר AllMusic (באנגלית) אוטיס רדינג, באתר MusicBrainz (באנגלית) אוטיס רדינג, באתר דיזר אוטיס רדינג, באתר Discogs (באנגלית) אוטיס רדינג, באתר Songkick (באנגלית) אוטיס רדינג, באתר SecondHandSongs אוטיס רדינג, באתר MOOMA (בארכיון האינטרנט) אוטיס רדינג, באתר בילבורד (באנגלית) אוטיס רדינג, באתר טיידל (באנגלית) ערן סבאג, "חיים של אחרים" על אוטיס רדינג‏, 9 בספטמבר 2014 אוטיס רדינג, באתר אנציקלופדיה בריטניקה (באנגלית) אוטיס רדינג, באתר "Find a Grave" (באנגלית) Angelique Jackson, John Boyega and Danielle Deadwyler to Star in Otis Redding Biopic ‘Otis & Zelma’ (EXCLUSIVE), Variety, ‏2 October 2024